stanford-oval/wikipedia huggingface dataset:
นกกระทา
นกกระทา > โลกเก่า

ล้วนแต่เป็นนกในวงศ์ Phasianidae
สกุล Coturnix
นกกระทาธรรมดา, Coturnix coturnix
นกกระทาญี่ปุ่น, Coturnix japonica
นกกระทาตอ, Coturnix pectoralis
†นกกระทานิวซีแลนด์, Coturnix novaezelandiae  (สูญพันธุ์)
นกคุ่มอกดำ, Coturnix coromandelica
นกกระทาสีสวย, Coturnix delegorguei
†นกกระทาหมู่เกาะคานารี, Coturnix gomerae (ฟอสซิล)
นกกระทาสีน้ำตาล, Coturnix ypsilophora
สกุล Excalfactoria
นกคุ่มสี, Excalfactoria  chinensis
นกกระทาสีน้ำเงิน, Excalfactoria adansonii
สกุล Caloperdix
นกกระทาสองเดือย,	Caloperdix oculea
สกุล Arborophila
นกกระทาดงคอสีแสด,	Arborophila rufogularis
นกกระทาดงอกเทา,	Arborophila orientalis
นกกระทาดงอกสีน้ำตาล,	Arborophila brunneopectus
นกกระทาดงจันทบูร,	Arborophila cambodiana
นกกระทาดงแข้งเขียว,	Arborophila chloropus
นกกระทาดงปักษ์ใต้,	Arborophila charltonii
สกุล Anurophasis
นกกระทาภูเขาหิมะ, Anurophasis monorthonyx
สกุล Bambusicola
นกกระทาป่าไผ่,	Bambusicola fytchii
สกุล Perdicula
นกกระทาพุ่มไม้ป่า, Perdicula asiatica
นกกระทาพุ่มไม้หิน, Perdicula argoondah
นกกระทาพุ่มไม้หลายสี, Perdicula erythrorhyncha
นกกระทาพุ่มไม้มณีปุระ, Perdicula manipurensis
สกุล Ophrysia
นกกระทาหิมาลายัน, Ophrysia superciliosa  (ใกล้สูญพันธุ์อย่างวิกฤต/สูญพันธุ์)
สกุล Francolinus
นกกระทาทุ่ง,	Francolinus pintadeanus
เขื่อนหลวงพระบาง

Dam in หลวงพระบาง
| เขื่อนหลวงพระบาง |
| --- | --- |
ที่ตั้งของ เขื่อนหลวงพระบาง ใน ประเทศลาว
/0/queryThe property query is required /0/idsThe property ids is required /0Failed to match at least one schema /0/titleThe property title is required /0/serviceDoes not have a value in the enumeration ["page"] /0Failed to match exactly one schema /0/geometriesThe property geometries is required /0/typeDoes not have a value in the enumeration ["GeometryCollection"] /0/typeDoes not have a value in the enumeration ["MultiPolygon"] /0/typeDoes not have a value in the enumeration ["Point"] /0/typeDoes not have a value in the enumeration ["MultiPoint"] /0/typeDoes not have a value in the enumeration ["LineString"] /0/typeDoes not have a value in the enumeration ["MultiLineString"] /0/typeDoes not have a value in the enumeration ["Polygon"] /0/coordinatesThe property coordinates is required /0/geometryThe property geometry is required /0/typeDoes not have a value in the enumeration ["Feature"] /0/featuresThe property features is required /0/typeDoes not have a value in the enumeration ["FeatureCollection"] /1/queryThe property query is required /1/idsThe property ids is required /1Failed to match at least one schema /1/titleThe property title is required /1/serviceDoes not have a value in the enumeration ["page"] /1Failed to match exactly one schema /1/geometriesThe property geometries is required /1/typeDoes not have a value in the enumeration ["GeometryCollection"] /1/typeDoes not have a value in the enumeration ["MultiPolygon"] /1/typeDoes not have a value in the enumeration ["Point"] /1/typeDoes not have a value in the enumeration ["MultiPoint"] /1/typeDoes not have a value in the enumeration ["LineString"] /1/typeDoes not have a value in the enumeration ["MultiLineString"] /1/typeDoes not have a value in the enumeration ["Polygon"] /1/coordinatesThe property coordinates is required /1/geometryThe property geometry is required /1/typeDoes not have a value in the enumeration ["Feature"] /1/featuresThe property features is required /1/typeDoes not have a value in the enumeration ["FeatureCollection"]
ชื่อทางการ: ເຂື່ອນຫຼວງພະບາງ
ประเทศ: ลาว
ที่ตั้ง: หลวงพระบาง
พิกัด: 20°04′21.9″N 102°11′11.8″E﻿ / ﻿20.072750°N 102.186611°E﻿ / 20.072750; 102.186611
สถานะ: กำลังก่อสร้าง
เริ่มก่อสร้าง: 2020
งบก่อสร้าง: 1.5 แสนล้านบาท
เขื่อนและทางน้ำล้น
ชนิดของเขื่อน: เขื่อนน้ำล้น
ปิดกั้น: แม่น้ำโขง
ความสูง: 79 เมตร
ความยาว: 861 เมตร
ชนิดของเขื่อน: เขื่อนน้ำล้น
โรงไฟฟ้า
ผู้ดำเนินการ: บจ.หลวงพระบางพาวเวอร์
กําลังการผลิตติดตั้ง: 1,460 MW
กำลังผลิตรายปี: 6,854 GWh
เขื่อนหลวงพระบาง เป็นโครงการเขื่อนกั้นแม่น้ำโขง ตั้งอยู่บนทิศเหนือใกล้กับหลวงพระบาง ประเทศลาว
ภูมิหลัง

แผนงานเขื่อนหลวงพระบางเริ่มต้นในปี 2007 เมื่อเปโตรเพาเวอร์เวียดนามและรัฐบาลประชาชนลาวทำการลงนามบันทึกความเข้าใจเพื่อศึกษาความเป็นไปได้ของโครงการเขื่อนหลวงพระบาง โดยมีกลุ่มทุนไทยเป็นหุ้นส่วนด้วย หลังจากนั้นโครงการก็ไม่ปรากฎเป็นข่าวอีกเลย จนกระทั่งในปี 2019 เปโตรเพาเวอร์เวียดนามตัดสินใจลดบทบาทในโครงการ หลังจากนั้น กลุ่มทุนไทยก็กลายเป็นเจ้าภาพในการศึกษาและออกแบบโครงการ
ในปี 2021 บริษัท หลวงพระบางพาวเวอร์ จำกัด  ซึ่งมีไทย-ลาว-เวียดนาม ถือหุ้นในสัดส่วน 52:38:10 ได้รับสัมปทานก่อสร้างเขื่อน โครงการนี้ใช้เงินลงทุนประมาณ 1.5 แสนล้านบาท ซึ่งกู้จากเจ็ดธนาคารในไทย ต่อมามีการซื้อขายหุ้นกันหลายครั้ง จนในปัจจุบัน กลุ่มทุนไทยถือหุ้น 90% ลาวถือหุ้น 10% และเวียดนามไม่มีหุ้น
ข้อมูลทั่วไป

เขื่อนหลวงพระบางเป็นเขื่อนคอนกรีตแบบน้ำไหลผ่าน (run-of-river) ตั้งอยู่ที่บ้านห้วยโง เมืองจอมเพ็ด แขวงหลวงพระบาง สันเขื่อนมีความยาว 861 เมตร ความสูง 79 เมตร มีช่องทางเรือผ่านจำนนวนสองช่องสำหรับเรือขนาด 500 ตัน ตัวเขื่อนติดตั้งระบบผลิตไฟฟ้ากำลังการผลิตรวม 1,460 เมกะวัตต์ ผลิตไฟฟ้าได้ประมาณ 6,854 ล้านหน่วยต่อปี เริ่มก่อสร้างในปี 2021 มีกำหนดจ่ายไฟเข้าระบบในเดือนมกราคม 2030
ไฟฟ้าที่ผลิตได้เกือบทั้งหมดจะขายให้กับการไฟฟ้าฝ่ายผลิตแห่งประเทศไทย ในอัตราคงที่ 2.8432 บาท/หน่วย มีอายุสัญญา 35 ปีนับตั้งแต่เริ่มการผลิตไฟฟ้า ซึ่งหลังจากครบอายุสัมปทาน กรรมสิทธิ์จะตกเป็นของรัฐ
โครงการพลังงานไฟฟ้าน้ำอู

โครงการพลังงานไฟฟ้าน้ำอู (Nam Ou Hydropower Project) หรือชื่อเต็มคือ โครงการพลังงานน้ำขั้นบันไดในลุ่มน้ำอูของลาว (จีน: 老挝南欧江流域梯级水电站项目) เป็นโครงการเขื่อนผลิตไฟฟ้าจำนวนเจ็ดแห่ง ซึ่งตั้งอยู่บนแม่น้ำอู ประเทศลาว ก่อสร้างโดยบริษัทร่วมทุนระหว่างจีน-ลาว
ความเป็นมา

แนวคิดของโครงการถูกเริ่มขึ้น 1995 ในตอนแรกถูกกำหนดเป้าหมายเพื่อส่งออกไฟฟ้าให้แก่ประเทศไทย แต่ก็ไม่มีความคืบหน้าอย่างเป็นทางการ จนกระทั่งมีการลงนามข้อตกลงพัฒนาโครงการในปี 2007 ตามมาด้วยการศึกษาความเป็นไปได้ในปี 2009 นำโดยบริษัทพลังงานน้ำของจีน โครงการนี้ถูกแบ่งออกเป็นสองระยะ ระยะที่หนึ่งประกอบด้วยเขื่อนแห่งที่ 2, 5, และ 6 ระยะที่สองประกอบด้วยเขื่อนแห่งที่  1, 3, 4, และ 7
โครงการพลังงานไฟฟ้าน้ำอูมีกำลังการผลิตไฟฟ้ารวมกัน 1,272 เมกะวัตต์ ผลิตไฟฟ้าได้รวมกัน 4,964 ล้านหน่วยต่อปีใช้เงินลงทุนรวม 2.73 พันล้านดอลลาร์สหรัฐ ไฟฟ้าที่ได้จะส่งออกให้ประเทศเวียดนาม สัมปทานเขื่อนในระยะที่หนึ่งมีอายุ 25 ปี สัมปทานเขื่อนในระยะที่สองมีอายุ 29 ปีนับตั้งแต่เริ่มการผลิตเชิงพาณิชย์
การก่อสร้างระยะที่หนึ่งเริ่มขึ้นในปี 2012 และเปิดใช้งานครบในปี 2018 ระยะสองเริ่มก่อสร้างในปี 2016 และเปิดใช้งานครบในปี 2022 การก่อสร้างเขื่อนน้ำอูทั้งหมดส่งผลให้ต้องมีการอพยพชาวบ้านอย่างน้อย 89 หมู่บ้าน
ข้อมูลโครงการ

| ชื่อ | ระยะทาง จากน้ำโขง | ความสูงสันเขื่อน | กำลังผลิตไฟฟ้า | ได้ปริมาณไฟฟ้า (ล้านหน่วย/ปี) | ปีเริ่มการผลิต |
| --- | --- | --- | --- | --- | --- |
| เขื่อนน้ำอู 1 | 18km | 52.5m | 180MW | 679 | 2019 |
| เขื่อนน้ำอู 2 | 53km | 52m | 120MW | 448 | 2015 |
| เขื่อนน้ำอู 3 | 112km | 59m | 210MW | 811 | 2020 |
| เขื่อนน้ำอู 4 | 171km | 60.2m | 132MW | 487 | 2021 |
| เขื่อนน้ำอู 5 | 215km | 74m | 240MW | 977 | 2018 |
| เขื่อนน้ำอู 6 | 283km | 88m | 180MW | 726 | 2015 |
| เขื่อนน้ำอู 7 | 327km | 143.5m | 210MW | 836 | 2022 |
อี ยู-มี

| อี ยู-มี |
| --- | --- |
อี ยู-มี ในเดือนสิงหาคม ค.ศ. 2024
สารนิเทศภูมิหลัง
เกิด:  (1994-07-18) 18 กรกฎาคม ค.ศ. 1994 (30 ปี) ช็อนจู ประเทศเกาหลีใต้
อาชีพ: นักแสดง
ปีที่แสดง: ค.ศ. 2010–ปัจจุบัน
สังกัด: Varo Entertainment

ชื่อเกาหลี
ฮันกึล: 이유미
อาร์อาร์: I Yu-mi 
เอ็มอาร์: I Yumi 
 
อี ยู-มี (เกาหลี: 이유미; เกิด 18 กรกฎาคม ค.ศ. 1994) เป็นนักแสดงชาวเกาหลีใต้ ซึ่งเป็นที่รู้จักจากบทบาท จี-ยอง ใน สควิดเกม เล่นลุ้นตาย (Squid Game; ค.ศ. 2021) ที่เป็นบทบาทซึ่งทำให้เธอเป็นนักแสดงชาวเกาหลีใต้คนแรกที่ได้รับรางวัล Outstanding Guest Actress in Drama Series จาก Primetime Emmy Awards นอกจากนี้ยังเป็นที่รู้จักจากบทบาท อี นา-ยอน ใน มัธยมซอมบี้ (All of Us are Dead; ค.ศ. 2022) และบทบาท คัง นัม-ซุน ใน สาวน้อยจอมพลัง คังนัมซุน (Strong Girl Nam-soon; ค.ศ. 2023)
ประวัติ

อี ยู-มี เกิดเมื่อวันที่ 18 กรกฎาคม ค.ศ. 1994 ที่ ช็อนจู ประเทศเกาหลีใต้
อาชีพ

อี ยู-มี เริ่มเข้าสู่วงการการแสดงในปี ค.ศ. 2010 โดยผลงานภาพยนตร์เรื่องแรกของเธอ คือ ไอ้หมาบ้าอันตราย (The Yellow Sea) ซึ่งเป็นภาพยนตร์แนวโลดโผนระทึกขวัญ (action thriller) หลังจากนั้น ผลงานของเธอเป็นเพียงบทบาทเล็ก ๆ ในภาพยนตร์ และละครชุดหลาย ๆ เรื่อง
ต่อมา อี ยู-มี ได้เซ็นสัญญากับ Varo Entertainment ซึ่งมีการประกาศออกมาเมื่อวันที่ 28 กันยายน ค.ศ. 2020
ในปี ค.ศ. 2021 อี ยู-มี เริ่มมีชื่อเสียงนอกประเทศเกาหลีใต้ จากบทบาท จี-ยอง (ผู้เล่นหมายเลข 240) ในละครชุดซึ่งออกอากาศทาง เน็ตฟลิกซ์ เรื่อง สควิดเกม เล่นลุ้นตาย (Squid Game) หลังจากที่ละครชุดเรื่องดังกล่าวประสบความสำเร็จไปทั่วโลก ยอดผู้ติดตามบัญชีของ อี ยู-มี ทาง อินสตาแกรม ก็เพิ่มขึ้นจาก 40,000 เป็น 250,000 ในเวลาเพียง 3 วัน การแสดงของ อี ยู-มี ในละครชุดเรื่องดังกล่าวยังส่งผลให้เธอเป็นนักแสดงชาวเกาหลีใต้คนแรกที่ได้รับรางวัล Outstanding Guest Actress in Drama Series ในปีถัดมา จาก Primetime Emmy Awards
ในปี ค.ศ. 2022 อี ยู-มี รับบทเป็น อี นา-ยอน ในละครชุดแนวซอมบี้ ซึ่งออกอากาศทาง เน็ตฟลิกซ์ เรื่อง มัธยมซอมบี้ (All of Us Are Dead) การแสดงที่สมจริงของเธอในบทบาทนักเรียนรวยที่เย่อหยิ่ง เห็นแก่ตัว และชั่วร้าย (ซึ่งต่างกันอย่างสิ้นเชิงกับบทบาท จี-ยอง จาก สควิดเกม เล่นลุ้นตาย ที่ไม่เห็นแก่ตัว และเห็นอกเห็นใจผู้อื่น) ผลักดันให้เธอมีชื่อเสียง ร่วมกับความนิยมที่เธอได้รับมาก่อนหน้านี้จากสควิดเกม เล่นลุ้นตาย
ในปี ค.ศ. 2023 อี ยู-มี รับบทเป็น คัง นัม-ซุน ซึ่งเป็นตัวละครนำในละครชุดเรื่อง สาวน้อยจอมพลัง คังนัมซุน (Strong Girl Nam-soon) ละครชุดเรื่องนี้มีเนื้อหาเกี่ยวกับหญิงสาวที่มีพละกำลังมากกว่าคนทั่วไป ซึ่งพลังนี้สืบทอดกันมาตามสายเลือดทางมารดา ละครชุดเรื่องนี้ออกอากาศทาง เจทีบีซี และสามารถรับชมได้ผ่านทาง เน็ตฟลิกซ์
ในปี ค.ศ. 2024 อี ยู-มี รับบทเป็น โช แจ-มี ซึ่งเป็นตัวละครนำในละครชุดขนาดสั้น (limited series) ที่มีจำนวน 10 ตอน ซึ่งออกอากาศทาง เน็ตฟลิกซ์ เรื่อง มิสเตอร์แพลงก์ตอน (Mr. Plankton)
ผลงานการแสดง > ภาพยนตร์

| ปี ค> ศ. | ชื่อเรื่อง | บทบาท | อ้างอิง |
| --- | --- | --- | --- |
| 2010 | ไอ้หมาบ้าอันตราย | ลูกสาวของ คิม แท-ว็อน |  |
| 2012 | Grape Candy | ซ็อน-จู (ตอนเด็ก) |  |
| 2013 | The Russian Novel | ยู-มี |  |
| 2013 | ฮวาอี้ เด็กปีศาจ | เพื่อนของ ยู-กย็อง |  |
| 2013 | ดุ เด็ด เผ็ด สวาท บทบาทแห่งโลกมายา | สาวโฆษณา 1 |  |
| 2015 | The Avian Kind | โซ-นยอ |  |
| 2016 | Like a French Film | ซู-บิน |  |
| 2016 | อัศจรรย์รักข้ามกาลเวลา | ย็อน-อา |  |
| 2017 | Superpower Girl | แม็ง จู-รี |  |
| 2017 | The Heartbeat Operator | ฮเย-อึน |  |
| 2018 | Never Ever Rush | ฮา-นา |  |
| 2018 | Outdoor Begins | มา-รี |  |
| 2018 | The Whispering | พย็อน จี-อึน |  |
| 2018 | Park Hwa Young | เซ-จิน |  |
| 2021 | Young Adult Matters | ยุน เซ-จิน |  |
| 2021 | Hostage: Missing Celebrity | พัน โซ-ย็อน |  |
| 2022 | New Normal | ฮย็อน-ซู |  |
| 2022 | Today’s Superpower | จี-อู |  |
| รอประกาศ | Rain Angel | เย-จี |  |
ผลงานการแสดง > ละครชุดที่ออกอากาศทางโทรทัศน์

| ปี ค> ศ. | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2010 | Future Boy | ซอ ย็อน-ดู |  |  |
| 2015 | Cheo Yong 2 | ซง ดา-จ็อง | รับเชิญ (ตอนที่ 6) |  |
| 2017 | Children of the 20th Century | มี-ดัล / โช มิน-ฮย็อน |  |  |
| 2018 | Voice 2: ล่าเสียงมรณะ 2 | ฮวัง ฮี-จู | รับเชิญ (ตอนที่ 3) |  |
| 2018 | Just Dance | คิม โด-ย็อน |  |  |
| 2019 | หมอหัตถ์เทวดา | นา กย็อง-อา |  |  |
| 2020 | Drama Stage – Everyone Is There | อี กยู-จิน | ละครสั้น จบในตอน (ฤดูกาลที่ 3 ตอนที่ 8) |  |
| 2020 | 365: Repeat the Year | คิม เซ-ริน |  |  |
| 2022 | Mental Coach Je Gal-gil | ชา กา-อึล |  |  |
| 2023 | สาวน้อยจอมพลัง คังนัมซุน | คัง นัม-ซุน |  |  |
ผลงานการแสดง > ละครชุดออนไลน์

| ปี ค> ศ. | ชื่อเรื่อง | บทบาท | อ้างอิง |
| --- | --- | --- | --- |
| 2018 | A Trivial Afternoon in the City | ซิน นา-รา |  |
| 2018 | It's Okay To Be Sensitive | เย-จี |  |
| 2021 | สควิดเกม เล่นลุ้นตาย | จี-ยอง (ผู้เล่นหมายเลข 240) |  |
| 2022 | มัธยมซอมบี้ | อี นา-ยอน |  |
| 2024 | มิสเตอร์แพลงก์ตอน | โช แจ-มี |  |
ผลงานการแสดง > มิวสิกวิดีโอ

| ปี ค> ศ. | ชื่อเพลง | ศิลปิน | อ้างอิง |
| --- | --- | --- | --- |
| 2018 | "Insomnia" (불면증) (featuring Lee Hong Gi (이홍기) of F.T. Island (FT아일랜드)) | DinDin (딘딘) |  |
| 2021 | "You Turned Around" (그리고 돌아섰다) | GIRIBOY (기리보이) |  |
| 2023 | "Yesterday" | เจย์ พาร์ก |  |
รางวัล และการเสนอชื่อเข้าชิง

| ผู้มอบรางวัล | ปี ค> ศ. | สาขา | ผลงาน | ผล | อ้างอิง |
| --- | --- | --- | --- | --- | --- |
| Blue Dragon Film Awards | 2021 | นักแสดงหญิงหน้าใหม่ยอดเยี่ยม | Young Adult Matters | เสนอชื่อเข้าชิง |  |
| Baeksang Arts Awards | 2022 | นักแสดงหญิงหน้าใหม่ยอดเยี่ยม ประเภท ภาพยนตร์ | Young Adult Matters | ชนะ |  |
| Baeksang Arts Awards | 2022 | นักแสดงหญิงหน้าใหม่ยอดเยี่ยม ประเภท โทรทัศน์ | มัธยมซอมบี้ | เสนอชื่อเข้าชิง |  |
| Buil Film Awards | 2021 | นักแสดงหญิงหน้าใหม่ยอดเยี่ยม | Young Adult Matters | ชนะ |  |
| Cine21 Awards | 2021 | นักแสดงหญิงหน้าใหม่ยอดเยี่ยม | Hostage: Missing Celebrity Young Adult Matters | ชนะ |  |
| Gold Derby TV Awards | 2022 | Best Drama Guest Actress | สควิดเกม เล่นลุ้นตาย | ชนะ |  |
| Kinolights Awards | 2021 | นักแสดงหญิงแห่งปี (ในประเทศ) | สควิดเกม เล่นลุ้นตาย Hostage: Missing Celebrity Young Adult Matters | 4th |  |
| Korean Film Writers Association Awards | 2021 | นักแสดงหญิงหน้าใหม่ยอดเยี่ยม | Hostage: Missing Celebrity Young Adult Matters | ชนะ |  |
| Primetime Emmy Awards | 2022 | Outstanding Guest Actress in a Drama Series | สควิดเกม เล่นลุ้นตาย | ชนะ |  |
แหล่งข้อมูลอื่น

เว็บไซต์ทางการ (ในภาษาเกาหลี)
อี ยู-มี ที่ฮันซีเนมา
อี ยู-มี ที่โคเรียนมูวีเดตาเบส
อี ยู-มี ที่อินเทอร์เน็ตมูวีเดตาเบส
เขื่อนไซยะบุรี

Dam in ไชยบุรี
| เขื่อนไซยะบุรี |
| --- | --- |

ที่ตั้งของ เขื่อนไซยะบุรี ใน ประเทศลาว

ประเทศ: ลาว
ที่ตั้ง: ไชยบุรี
พิกัด: 19°14′34.4″N 101°49′06.4″E﻿ / ﻿19.242889°N 101.818444°E﻿ / 19.242889; 101.818444
สถานะ: ดำเนินการ
เริ่มก่อสร้าง: 2555
เปิดดำเนินการ: ตุลาคม 2562
งบก่อสร้าง: 3.8 พันล้านดอลลาร์สหรัฐ
เจ้าของ: Xayaburi Power Company Limited
เขื่อนและทางน้ำล้น
ชนิดของเขื่อน: Run-of-river concrete barrage
ปิดกั้น: แม่น้ำโขง
ความสูง: 32.6 m (107 ft)
ความยาว: 820 m (2,690 ft)
ชนิดของทางน้ำล้น: 10 x radial gates
ความจุของทางน้ำล้น: 3,980 m3/s (141,000 cu ft/s)
อ่างเก็บน้ำ
ปริมาตรกักเก็บน้ำ: 1.3 km3 (1,100,000 acre·ft)
พื้นที่กักเก็บน้ำ: 272,000 km2 (105,000 sq mi)
พื้นที่ผิวน้ำ: 49 km2 (19 sq mi)
ชนิดของเขื่อน: Run-of-river concrete barrage
โรงไฟฟ้า
ผู้ดำเนินการ: Xaraburi Power Co., Ltd.
ไฮดรอลิกเฮด: 18 m (59 ft) (rated)
กังหันน้ำ: EDL: 1 × 60 MW EGAT: 7 x 175 MW
กําลังการผลิตติดตั้ง: 1,285 MW
กำลังผลิตรายปี: 7,370 GWh
เว็บไซต์ www.xayaburi.com/index_eng.aspx
เขื่อนไซยะบุรี (ลาว: ເຂື່ອນໄຊຍະບູລີ) เป็นเขื่อนผลิตไฟฟ้าพลังน้ำแบบน้ำไหลผ่านตลอดปี (run-of-river) สร้างกั้นแม่น้ำโขงตอนล่าง ตั้งอยู่ประมาณ 30 กิโลเมตรทางทิศตะวันออกของเมืองไชยบุรี ทางตอนเหนือของประเทศลาว ก่อสร้างโดยบริษัท ช. การช่าง จากประเทศไทย เป็นส่วนหนึ่งของสัญญาจัดซื้อกระแสไฟฟ้าระหว่างการไฟฟ้าฝ่ายผลิตแห่งประเทศไทยกับรัฐบาลลาว การดำเนินการพาณิชย์เริ่มต้นในเดือนตุลาคม 2562 จุดประสงค์หลักของเขื่อนคือการผลิตไฟฟ้าพลังน้ำ โดยการไฟฟ้าฝ่ายผลิตแห่งประเทศไทยรับซื้อ 95% ของปริมาณดังกล่าว โครงการนี้เต็มไปด้วยกรณีอื้อฉาวเนื่องจากมีข้อร้องเรียนจากชาวบ้านที่อยู่ปลายน้ำและนักสิ่งแวดล้อม การก่อสร้างเบื้องต้นเริ่มต้นในต้นปี 2555 แต่การก่อสร้างเขื่อนถูกระงับชั่วคราวเนื่องจากกัมพูชาและเวียดนามคัดค้าน หลังมีการเปลี่ยนการออกแบบ จึงเริ่มการก่อสร้างโดยมีพิธีการในวันที่ 7 พฤศจิกายน 2555 ทั้งนี้ เขื่อนไซยะบุรีเป็นหนึ่งใน 11 เขื่อนที่วางแผนก่อสร้างกั้นแม่น้ำโขงตอนล่าง
ประวัติ

บริษัท ช. การช่าง ได้ลงนามบันทึกความเข้าใจกับรัฐบาลลาวเพื่อทำการศึกษาสำรวจออกแบบเขื่อนไซยะบุรีในปี 2550 จากนั้นได้มีการลงนามสัญญาตกลงกับรัฐบาลลาวเพื่อพัฒนาโครงการในปี 2551 การก่อสร้างเริ่มขึ้นในปี 2555 แต่การก่อสร้างได้ชะงักลงเนื่องจากการประท้วงของรัฐบาลเวียดนามและกัมพูชาซึ่งอยู่ด้านใต้น้ำ ซึ่งเกรงว่าเขื่อนจะสร้างผลกระทบต่อสิ่งแวดล้อม ผู้ออกแบบจึงได้ปรับรูปแบบของเขื่อนใหม่ให้มีทางขึ้นลงของปลาและการไหลของตะกอนใต้น้ำ รัฐบาลลาวได้ประกอบพิธีวางศิลาฤกษ์ในวันที่ 7 พฤศจิกายน พ.ศ. 2555 และดำเนินการก่อสร้างต่อ
โรงไฟฟ้าพลังน้ำเขื่อนไซยะบุรีใช้เงินทุนก่อสร้างทั้งสิ้นกว่า 135,000 ล้านบาท มีกำลังการผลิตไฟฟ้ารวมทั้งสิ้น 1,285 เมกะวัตต์ ประกอบด้วยกังหันน้ำและเครื่องกำเนิดไฟฟ้ารวม 8 ระบบ สามารถผลิตไฟฟ้าได้ 7,768 ล้านหน่วยต่อปี ไฟฟ้าที่ได้จากเขื่อนนี้ร้อยละ 92.5 จะจำหน่ายให้แก่การไฟฟ้าฝ่ายผลิตแห่งประเทศไทยในอัตราเฉลี่ย 2.159 บาทต่อหน่วย และอีกร้อยละ 7.5 จำหน่ายให้รัฐวิสาหกิจไฟฟ้าลาว
การดำเนินงานพาณิชย์ของเขื่อนเริ่มต้นในเดือนตุลาคม 2562
ผลกระทบ

ปริมาณรับซื้อไฟฟ้าเกินความต้องการในประเทศจากเขื่อนทำให้ค่าไฟฟ้าในประเทศไทยแพงขึ้น
ฟลอยด์ บี. ดันส์กิน

ฟลอยด์ บี. ดันส์กิน ในปี ค.ศ. 1925
ฟลอยด์ บี. ดันส์กิน (เกิดเมื่อวันที่ 1 พฤษภาคม ค.ศ. 1889 – เสียชีวิตเมื่อวันที่ 31 มีนาคม ค.ศ. 1971) เป็นนักการเมืองจากสหรัฐอเมริกาจากรัฐวอชิงตัน ซึ่งฟลอยด์ บี ดันส์กินเป็นสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1921 จนถึงปี ค.ศ. 1933 และเป็นประธานสภาผู้แทนราษฎร ตั้งแต่ปี ค.ศ. 1925 จนถึงปี ค.ศ. 1927
ฟร็องซัว-หลุยส์ กาเย

ฟร็องซัว-หลุยส์ กาเย (ฝรั่งเศส: François-Louis Cailler; ค.ศ. 1796–1852) เป็นชาวสวิสคนแรกที่ผลิตช็อกโกแลต
เขาได้ชิมช็อกโกแลตอิตาลีเป็นครั้งแรกที่งานออกร้านท้องถิ่นและใช้เวลา 4 ปีในเมืองตูริน (อิตาลี) ในการเรียนรู้ศิลปะการทำช็อกโกแลต เมื่อเขากลับสวิตเซอร์แลนด์ เขาก่อตั้งโรงงานช็อกโกแลตสวิสเป็นแห่งแรกในเมืองกอร์ซีเย ใกล้กับเวอแวในปี ค.ศ. 1819 หลังจากนั้นในปี ค.ศ. 1825 เขาได้เปิดโรงงานแห่งที่สองซึ่งต่อมาได้ขายให้จูเลียน ลูกชาย และแดเนียล ปีเตอร์ ผู้เป็นลูกเขย
สุดยอดนวัตกรรมของเขาคือการพัฒนาการช็อกโกแลตที่นุ่ม ซึ่งสามารถทำให้เป็นแท่ง และนี่เป็นสิ่งที่น่าตื่นเต้นทั่วโลก
ในปี ค.ศ. 1875 แดเนียล ปีเตอร์มีความคิดที่จะผสมช็อกโกแลตกับนมข้นของอ็องรี แน็สต์เล เพื่อที่จะทำช็อกโกแลตนมขึ้น ในที่สุด ตระกูลกาเยและปีเตอร์ก็ควบรวมกิจการของชาร์ล-อาเมเด โคเลอร์ (ผู้คิดค้นช็อกโกแลตเฮเซลนัต) และจัดตั้งธุรกิจปีเตอร์, กาเย, โคเลอร์ และในปี ค.ศ. 1904 สาขาอื่น ๆ ก็ได้รับการจัดตั้งขึ้นเพื่อผลิตช็อกโกแลตในรูปแบบแท่ง ในปี ค.ศ. 1937 ช็อกโกแลตแท่งที่เรียกว่าเรยอนก็ได้รับการคิดค้นขึ้น จากนั้นบริษัทนี้ก็ถูกบริษัทยักษ์ใหญ่เนสท์เล่ซื้อกิจการต่อในปี ค.ศ. 1929
แหล่งข้อมูลอื่น

Cailler Profile เก็บถาวร 2012-04-19 ที่ เวย์แบ็กแมชชีน - Chocolate Reviews
Maison Cailler - swiss chocolate เก็บถาวร 2012-01-20 ที่ เวย์แบ็กแมชชีน
พลังงานแสงอาทิตย์แบบรวมความเข้มข้น

หอคอยพลังงานแสงอาทิตย์ ที่ โครงการพลังงานแสงอาทิตย์เนินทรายพระจันทร์เสี้ยว รวมแสงผ่าน กระจกสะท้อนแสงอาทิตย์ 10,000 บาน ที่ครอบคลุมพื้นที่ สิบสามล้าน sq ft (1.21 km2)   .
หอคอย 3 หลังของ โรงไฟฟ้าพลังงานแสงอาทิตย์ไอวานพาห์
ส่วนหนึ่งของโครงการโรงไฟฟ้าพลังงานแสงอาทิตย์ (SEGS) ขนาด 354 เมกะวัตต์ ในเขตซานเบอร์นาร์ดิโนตอนเหนือ รัฐแคลิฟอร์เนีย
ภาพมุมสูงของ คี้ โซลาร์ วัน แอฟริกาใต้
พลังงานแสงอาทิตย์แบบรวมความเข้มข้น (CSP หรือที่เรียกว่า พลังงานแสงอาทิตย์แบบรวมศูนย์, ความร้อนจากแสงอาทิตย์แบบรวมศูนย์) เป็นระบบที่สร้างพลังงานจากแสงอาทิตย์ โดยใช้กระจกหรือเลนส์เพื่อรวมแสงอาทิตย์เป็นบริเวณกว้างเข้าสู่ตัวรับ ไฟฟ้าจะถูกสร้างขึ้นเมื่อแสงที่มีความเข้มข้นถูกรวมไว้ที่จุดเดียวจนเกิดความร้อน (พลังงานความร้อนจากแสงอาทิตย์) ซึ่งขับเคลื่อนเครื่องจักรความร้อน (ซึ่งโดยปกติจะเป็น กังหันไอน้ำ) ที่เชื่อมต่อกับเครื่องกำเนิดพลังงานไฟฟ้า หรือให้พลังงานกระตุ้นปฏิกิริยาเทอร์โมเคมี
เมื่อ ค.ศ. 2021 พลังงานแสงอาทิตย์แบบรวมความเข้มข้นที่ติดตั้งแล้ว มีกำลังการผลิตทั่วโลกอยู่ที่ 6.8 กิกะวัตต์ ในปี 2023 มีจำนวนทั้งหมด 8.1 จิกะวัตต์ โดยมีการรวมโครงการ CSP ใหม่สามโครงการในการก่อสร้างในประเทศจีน และในดูไบในสหรัฐอาหรับเอมิเรตส์ ห้องปฏิบัติการพลังงานทดแทนแห่งชาติ (NREL) ซึ่งมีฐานอยู่ในสหรัฐฯ ดูแลฐานข้อมูลของโรงงาน CSP ทั่วโลก นับกำลังการผลิต ที่ดำเนินการอยู่ 6.6 GW และอีก 1.5 GW อยู่ระหว่างการก่อสร้าง
การเปรียบเทียบระหว่าง CSP กับแหล่งไฟฟ้าอื่น ๆ

พลังงานแสงอาทิตย์แบบรวมความเข้มข้น (CSP) ในฐานะที่เป็นโรงไฟฟ้าที่ผลิตพลังงานความร้อน จึงมีความคล้ายคลึงกับโรงไฟฟ้าความร้อนประเภทอื่นๆ เช่น โรงไฟฟ้าถ่านหิน โรงไฟฟ้าก๊าซ หรือโรงไฟฟ้าพลังงานความร้อนใต้พิภพ โรงไฟฟ้า CSP สามารถผสมผสานระบบกักเก็บพลังงานความร้อน ซึ่งกักเก็บพลังงานได้ทั้งในรูปของความร้อนธรรมดา (sensible heat) หรือความร้อนแฝง (เช่น การใช้เกลือหลอมเหลว) ระบบกักเก็บพลังงานนี้ช่วยให้โรงไฟฟ้า CSP สามารถจ่ายกระแสไฟฟ้าได้อย่างต่อเนื่องตามความต้องการ ไม่ว่าจะเป็นกลางวันหรือกลางคืน คุณสมบัตินี้ทำให้ CSP เป็นพลังงานแสงอาทิตย์แบบยืดหยุ่น (dispatchable) พลังงานทดแทนแบบยืดหยุ่นนั้นมีคุณค่าอย่างยิ่งในพื้นที่ที่มีการใช้พลังงานแสงอาทิตย์จากเซลล์แสงอาทิตย์ (PV) อยู่ในสัดส่วนสูงอยู่แล้ว เช่น รัฐแคลิฟอร์เนียของสหรัฐอเมริกา เนื่องจากความต้องการใช้ไฟฟ้าจะมีแนวโน้มสูงสุดใกล้เวลาพระอาทิตย์ตกดิน ซึ่งตรงกับช่วงเวลาที่กำลังการผลิตไฟฟ้าจากเซลล์แสงอาทิตย์ลดลง (ปรากฏการณ์นี้เรียกว่า เส้นโค้งเป็ด)
CSP มักถูกนำไปเปรียบเทียบกับเซลล์แสงอาทิตย์ (PV) เนื่องจากทั้งสองระบบต่างอาศัยพลังงานจากแสงอาทิตย์ ในขณะที่พลังงานแสงอาทิตย์จากเซลล์แสงอาทิตย์มีการเติบโตอย่างมากในช่วงปี ค.ศ. 2010 ถึง 2019 (ยุค 2010s) อันเนื่องมาจากราคาที่ลดลง แต่การเติบโตของพลังงานแสงอาทิตย์แบบรวมความเข้มข้น (CSP) กลับค่อนข้างช้า เนื่องจากข้อจำกัดทางเทคนิคและต้นทุนที่สูงกว่า ในปี 2017 ปริมาณการติดตั้งโรงไฟฟ้าพลังงานแสงอาทิตย์แบบ CSP ทั่วโลก คิดเป็นสัดส่วนน้อยกว่า 2% ของกำลังการผลิตไฟฟ้าจากพลังงานแสงอาทิตย์ทั้งหมด  อย่างไรก็ตาม โรงไฟฟ้า CSP มีจุดเด่นที่สามารถกักเก็บพลังงานไว้ใช้ในเวลากลางคืนได้สะดวกกว่า ทำให้สามารถแข่งขันได้กับเครื่องกำเนิดไฟฟ้าแบบยืดหยุ่น (dispatchable generators) และโรงไฟฟ้าฐาน (baseload plants) ได้ดียิ่งขึ้น
โครงการของการไฟฟ้าดูไบ (DEWA) ในดูไบ ซึ่งอยู่ระหว่างการก่อสร้างในปี 2019 เคยถือครองสถิติราคา CSP ต่ำที่สุดในโลกในปี 2017 ที่ 73 ดอลลาร์สหรัฐฯ ต่อเมกะวัตต์-ชั่วโมง (MWh)  สำหรับโครงการแบบผสมผสานรางระบายความร้อน (trough) และหอคอย (tower) ขนาด 700 เมกะวัตต์ ประกอบด้วยรางระบายความร้อน 600 เมกะวัตต์ และหอคอย 100 เมกะวัตต์ พร้อมระบบกักเก็บพลังงานความร้อน 15 ชั่วโมงต่อวัน อัตราค่าไฟฟ้าฐาน (base-load tariff) จากโรงไฟฟ้า CSP ในภูมิภาคอาตากามาของประเทศชิลี ซึ่งเป็นพื้นที่แห้งแล้งจัด เคยลดลงต่ำกว่า 50 ดอลลาร์สหรัฐฯ ต่อเมกะวัตต์-ชั่วโมง (MWh) ในการประมูลปี 2017
เทคโนโลยีในปัจจุบัน

CSP ใช้ผลิตไฟฟ้า (บางครั้งเรียกว่า พลังงานความร้อนจากแสงอาทิตย์ มักผลิตผ่านไอน้ำ) ระบบเทคโนโลยี CSP ใช้กระจก หรือ เลนส์ ที่มีระบบ ติดตาม เพื่อโฟกัสแสงอาทิตย์จากพื้นที่กว้างไปยังพื้นที่ขนาดเล็ก แสงที่รวมศูนย์จะถูกนำไปใช้เป็นความร้อนหรือเป็นแหล่งความร้อนสำหรับโรงไฟฟ้าแบบดั้งเดิม (พลังงานความร้อนจากแสงอาทิตย์) ตัวรวมแสงอาทิตย์ที่ใช้ในระบบ CSP มักใช้เพื่อให้ความร้อนหรือความเย็นสำหรับกระบวนการทางอุตสาหกรรม เช่น ในระบบเครื่องปรับอากาศพลังงานแสงอาทิตย์
เทคโนโลยีรวมความเข้มข้นมีอยู่ 4 แบบหลักตามลักษณะทางแสง ได้แก่ รางกระจกพาราโบลา (parabolic trough), จาน (dish), กระจกสะท้อนแสงแบบเฟรสแนล (concentrating linear Fresnel reflector) และ หอรับความร้อนแสงอาทิตย์ (solar power tower)  จัดเป็นตัวรวมแสงอาทิตย์แบบโฟกัสเส้น (linear focus collector) ในขณะที่หอรับความร้อนจากแสงอาทิตย์ จัดเป็นตัวรวมแสงอาทิตย์แบบโฟกัสจุด (point focus collector) ตัวรวมแสงอาทิตย์แบบโฟกัสเส้นสามารถรวบรวมแสงอาทิตย์ได้ในระดับปานกลาง (50 เท่าของแสงอาทิตย์ขึ้นไป)  ในขณะที่ตัวรวมแสงอาทิตย์แบบโฟกัสจุดสามารถรวบรวมแสงอาทิตย์ได้ในระดับสูง (เกินกว่า 500 เท่าของแสงอาทิตย์) แม้ว่าตัวรวมแสงอาทิตย์เหล่านี้จะมีรูปแบบที่เรียบง่าย แต่ประสิทธิภาพในการรวบรวมแสงอาทิตย์ยังคงห่างไกลจากค่าทางทฤษฎีที่คำนวณได้ ตัวอย่างเช่น รางกระจกพาราโบลาสามารถรวบรวมแสงอาทิตย์ได้ประมาณ 1/3 ของค่าทางทฤษฎีที่คำนวณได้  โดยพิจารณาที่มุมรับแสงที่ออกแบบไว้ ซึ่งหมายความว่าที่ความคลาดเคลื่อนเท่า ๆ กันทั้งระบบ การรวบรวมแสงอาทิตย์ได้ใกล้เคียงค่าทางทฤษฎีมากขึ้นนั้น อาจทำได้โดยการใช้ตัวรวมแสงอาทิตย์ที่ซับซ้อนยิ่งขึ้น  โดยอาศัยหลักการของเลนส์ที่ไม่สร้างภาพ (nonimaging optics)
ตัวรวมแสงอาทิตย์แต่ละแบบมีความสามารถในการผลิตความร้อนสูงสุดที่แตกต่างกัน ส่งผลต่อประสิทธิภาพทางความร้อน (thermodynamic efficiencies) ที่หลากหลายด้วย  ซึ่งขึ้นอยู่กับวิธีการติดตามดวงอาทิตย์และการโฟกัสแสง นวัตกรรมใหม่ ๆ ในเทคโนโลยี CSP  กำลังช่วยให้ระบบเหล่านี้มีต้นทุนที่คุ้มค่ามากขึ้นเรื่อย ๆ
ในปี 2023 องค์การวิทยาศาสตร์และอุตสาหกรรมแห่งเครือรัฐออสเตรเลีย (CSIRO)  ได้ทดสอบระบบ CSP รูปแบบใหม่  โดยใช้ อนุภาคเซรามิกขนาดเล็ก ที่ตกลงมาผ่านลำแสงความเข้มข้นจากแสงอาทิตย์  อนุภาคเซรามิกเหล่านี้สามารถกักเก็บความร้อนได้มากกว่า เกลือหลอมเหลว  โดยไม่จำเป็นต้องใช้ภาชนะบรรจุ ซึ่งส่งผลดีต่อการถ่ายเทความร้อน